Source: http://www.bihon.ro/craiova-a-castigat-meciul-trei/news-20100423-11013094
Timestamp: 2017-08-22 16:54:39+00:00

Document:
Craiova a câştigat meciul trei - BIHON
Craiova a câştigat meciul trei
23. aprilie 2010 09:02
Baschetbaliştii de la CSM Oradea au fost învinşi de SCM U Craiova cu scorul de 76-69.
Craiovenii au reuşit să-şi adjudece prima victorie în confruntarea cu echipa noastră, în meciul trei contând pentru primul tur al turneului play-out din Divizia A de baschet masculin. Rezultatul partidelor dintre cele două echipe este astfel de 2-1 în favoarea pentru CSM Oradea.
Eşecul orădenilor s-a datorat prestaţiei foarte slabe din primul sfert, câştigat de gazde cu un neverosimil 20-5. Craiova s-a distanţat astfel decisiv, handicapul nemaiputând fi recuperat de oaspeţi până la final. Elevii antrenorului Cristian Achim şi-au revenit „din pumn” în sferturile următoare, pe care le-au câştigat, dar la diferenţe mici. Orădenii au forţat egalarea în sfertul patru, apropiindu-se la un moment dat la o distanţă de patru puncte, dar gazdele au gestionat mai bine finalul de meci, impunându-se cu scorul de 76-69.
Meci mai slab
„A fost un meci mai slab al nostru, băieţii nu au prins o zi prea bună. Gazdele s-au mobilizat şi au reuşit un prim sfert foarte bun, în care s-a făcut practic diferenţa. Noi am echilibrat apoi jocul şi am câştigat toate celelalte trei sferturi, dar la diferenţe mici, insuficiente pentru egalare. Nu au fost probleme de arbitraj, nu avem nimic de comentat. Sperăm să reuşim să câştigăm meciul de astăzi, dacă nu, vom disputa întâlnirea decisivă la Oradea”, ne-a declarat managerul secţiei de baschet masculin a CSM Oradea, Şerban Sere.
SCM U Craiova – CSM Oradea 76-69 (20-5, 19-22, 17-20, 20-22)
CSM U Craiova: Harvey 10, Lăpădat 2, Gavrilă, Albu, Matic 8 (2×3), McCullough 19, Pacioga 2, Isleam 8, Basset 17 (1×3), Dragovic 10. Antrenor: Zeljko Zecevic
CSM Oradea: Martinovic, Szijártó 6 (2×3), Maric 5 (1×3), Ştefan 6 (2×3), Pascu, Mandic 23 (4×3), Kiss, Lázár 4, Mitchell 13 (3×3), Gnjato 8, Paşca 4, Hora. Antrenor: Cristian Achim
Arbitri: Marius Ciulin – Mircea Şerban, Alin Mircea Faur. Comisar FR Baschet: Constantin Ioan
Taguri: baschet, csm oradea, divizia A, masculin, SCM U Craiova

References: CSM 
 CSM 
 CSM 
 CSM 

CSM 

CSM 
 csm